முக்தா தத்தா தோமர்

முக்தா தத்தா தோமர் (Mukta Dutta Tomar)(பிறப்பு 4 சூன் 1961)  என்பவர்இந்திய அரசு ஊழியர் ஆவார். இவர் இந்திய வெளியுறவுப் பணி அதிகாரி ஆவர். தோமர் ஜெர்மனிக்கான தற்போதைய இந்தியத் தூதராக உள்ளார்.

தனிப்பட்ட வாழ்க்கை 
முக்தா தத்தா தோமர் கொல்கத்தா பல்கலைக்கழகத்தில் பட்டம் பெற்றார். இவர் 1978 தொகுதி இந்திய வெளியுறவுப் பணி அதிகாரி  அசோக் தோமரை மணந்தார்.

பணி 
1984-ல் இந்திய வெளியுறவுத் துறையில் பணியில் சேர்ந்தார் தோமர். இவர் மத்ரித், காட்மாண்டு, பாரிஸ் மற்றும் யங்கோன் ஆகிய இடங்களில் இந்தியத் தூதரகங்களில் பணியாற்றியுள்ளார். தோமர் நியூயார்க்கில் உள்ள ஐக்கிய நாடுகள் அவையில் இந்தியாவின் நிரந்தர தூதரகத்தில் பணியாற்றியுள்ளார். இவர் வங்காளதேசத்திற்கான இந்தியாவின் துணை உயர் ஆணையராக இருந்தார். இவர் ஆகத்து 2010 முதல் சூலை 2013 வரை சிகாகோவில் தூதராகவும் செயல்பட்டார்.

முக்தா தத்தா தோமர், புது தில்லியில் வெளிவிவகார அமைச்சகத்திலும், அமெரிக்கா பிரிவு போன்ற பல்வேறு பிரிவுகளிலும் கூடுதல் செயலாளராகவும் (நிர்வாகம்) பணியாற்றியுள்ளார். இவர் தூதரகம், கடவுச்சீட்டு & நுழைவுச்சீட்டு பிரிவு மற்றும் முதலீடு, தொழில்நுட்ப மேம்பாடு & பொருளாதாரப் பிரிவின் தலைவராகவும் பணியாற்றியுள்ளார்.

மேற்கோள்கள் 

1961 பிறப்புகள்
வாழும் நபர்கள்
இந்திய வெளியுறவுத் துறைப் பெண் அதிகாரிகள்